**Moderne kristendom**

**Faglige mål:**

I skal kunne:

* Redegøre for kristendommens udfordringer fra 1800-tallet og frem, herunder den kritik, der er blevet rettet mod kristendom i gennem tiden fra ateistiske og nyateistiske tænkere.
* Redegøre for eksistensteologi og Rudolf Bultmanns begreb ”afmytologisering”.
* Redegøre for forskelle og ligheder mellem moderne kristne trossamfund.
* Analysere emic såvel som etic kilder med henblik på at karakterisere relevante aspekter af kristendommen.
* Diskutere og vurdere den danske Folkekirkes udfordringer i forhold til samfundsudviklingen.
* Diskutere forholdet mellem religion og videnskab med udgangspunkt i Lars Qvortrups begreb paradokshåndtering.

**Oversigt:**

**Kristendomskritik**

Fokus:
Ateisme og videnskabelige opdagelser fra midten af 1800-tallet.

Baggrundsstof:
Afsnittene ”Moderne kristendom: udvikling gennem kriser”, ”Hvad skal vi med Gud?” og ”Nietzsches forbandelse over kristendommen” i *Religioner lever*. Lindhardt og Ringhof 2017

Kilder:
Charles Darwin: *Om menneskets oprindelse*, uddrag af kapitel 1 (findes bl.a. i *Fire menneskesyn*, Systime.

Øvelser:

1. Forklar, hvordan Darwins teori om menneskets afstamning kan siges at være i strid med kristendommen, sådan som den blev forstået af samtiden.
2. Hvis du skulle mægle i en konflikt mellem darwinister og kreationister (der læser den kristne kosmogoni bogstaveligt), hvilke argumenter ville du så tage i brug?
3. Kig på Ninian Smarts skema over religionens 7 dimensioner. Hvilke dimensioner af kristendommen kritiserer Nietzsche?
4. Læs om Nietzsches filosofi på filosoffen Anders Fogh Jensens hjemmeside: <http://filosoffen.dk/filosoffen_skriver/artikler-og-essays/nietzsche/>. Hvordan forklarer Jensen Nietzsches kulturkritiske syn på ”værdier”? Er Nietzsche stadig aktuel som samfundskritiker i dag?

**Nye teologiske problemstillinger**

Fokus:Eksistensteologi og afmytologisering

Baggrundsstof:Afsnittene”En ny teologisk dagsorden” og ”Eksistensteologi og afmytologisering” I *Religioner lever*. Lindhardt og Ringhof 2017.

Øvelser:

1. Se klippet ”Kierkegaard på 5 minutter: Kirkekampen” på [www.dr.dk/undervisning](http://www.dr.dk/undervisning). Hvad er det, Kierkegaard vil have folk til at undre sig over? Diskutér med din sidemand, om det er nødvendigt at provokere for at få folk til at reflektere over eksistentielle spørgsmål, og hvilke af de provokationer, som Thomas Fauth nævner, der ville kunne ruske op i jer.
2. Den tidligere nonne og nu forfatter Karen Armstrong skriver i sin populærvidenskabelige bog om mytens historie, at myter ikke udtrykker historiske begivenheder. Som forklaring på mytens funktion skriver hun:
”Mytologien hjælper os med at forholde os til vores egen problemfyldte situation. Man behøver ikke spørge: Er det sandt eller ikke sandt, men: på hvilket plan er det sandt? Vi ønsker at forklare, hvor vi kommer fra, hvor vi skal hen, og desuden forklare de sublime øjeblikke, hvor vi føler os transporteret ud over vores normaltilstand.”
Kig på kosmogonien i 1. Mosebog i Det Gamle Testamente. På hvilket plan kunne den siges at være sand?
3. Kan du komme i tanker om kristne myter, som rummer en eksistentiel sandhed, der kan have relevans for det moderne menneske i dagligdagen?
4. En af Bultmanns kritikere, teologen Karl Barth, mente, der var fare for, at afmytologiseringen reducerede teologi (læren om Gud) til antropologi (læren om mennesket). Hvad tror du, han mente han med det?
5. Læs artiklerne ”Afmytologisér finansloven (version 2.0)” og ”At afmytologisere voldtægtsmanden” på www.information.dk. Vurdér ud fra artiklerne, hvordan begrebet ”afmytologisering” bruges i forhold til Bultmanns definition.

**Folkekirken og dens traditioner (2 moduler)**

Fokus:
Kristendommens rolle i nutiden

Lektie:
Afsnittene ”Den danske Folkekirke” og ”Udvalgte traditioner i Folkekirken” i *Religioner lever,* Lindhardt og Ringhof 2017

Kilder:
”Balladesager om præster i folkekirken gennem 100 år” (*Kristeligt Dagblad*)
”Præst fastslår Jesu politiske holdning: Luk grænserne og afvis EU” (*Rokokoposten*)

Øvelser:

1. Der er sket noget afgørende med kristendommen og dens rolle i samfundet, siden dengang de klassiske ateister formulerede deres religionskritik. Forklar udviklingen.
2. Læs artiklen ”Balladesager om præster i folkekirken gennem 100 år” på Kristeligt Dagblads hjemmeside – fokusér på sagerne om Thorkild Grosbøll, Per Ramsdal og Annette Berg. Vælg én af sagerne, og få styr på detaljerne. Hvorfor var deres synspunkter kontroversielle?
3. Undersøg Tidehverv fra forskellige vinkler for at finde ud af, hvad gruppen står for ifølge dens egne talsmænd, dens sympatisører og dens kritikere.
Læs om bevægelsen på Tidehvervs egen hjemmeside, [www.tidehverv.dk](http://www.tidehverv.dk), og vælg derefter et link på listen nedenfor. Redegør for de hovedsynspunkter om Tidehverv, som kommer frem i teksten. I behøver ikke at medtage en masse navne på teologer og filosoffer – bare find ud af, hvilket billede der tegnes af Tidehverv.
Husk også, at det er vigtigt at forholde sig til, hvem der er afsenderen af budskabet.
Fremlæg i klassen eller i matrixgrupper.
4. [www.jesusnet.dk](http://www.jesusnet.dk)
5. <http://danmarkshistorien.dk/leksikon-og-kilder/vis/materiale/tidehverv/>
6. [http://www.religion.dk/artikel/236049:Nyheder--Politisk-teologi-eller-religioes-politik](http://www.religion.dk/artikel/236049%3ANyheder--Politisk-teologi-eller-religioes-politik)
7. <http://kathrine.blogs.berlingske.dk/2008/08/20/fordomme-om-tidehverv/>
8. <http://scriptoriumtheologiae.dk/2013/07/29/tidehverv-og-dets-opgor-med-den-selvgode-fromhed/>
9. Gennem Tidehvervs historie har der været uenighed om, i hvor høj grad bevægelsen skulle engagere sig politisk. I foråret 2017 forklarede en Tidehvervspræst offentligt, hvordan hun nu havde opgivet sin modstand mod vielse af homoseksuelle, og hun blev voldsomt kritiseret af andre præster med tilknytning til Tidehverv. i den forbindelse forklarede teologen Margrethe Horstmann på www.kristendom.dk, hvordan Tidehvervs argumenter imod vielse af homoseksuelle ikke er moralske, men teologiske, og at det er forkert at hævde, at Tidehverv pr. definition er en modernitetskritisk bevægelse. Læs nedenstående uddrag af hendes tekst, og diskutér, om Tidehverv i denne sag indtager et politisk standpunkt:

”Tidehvervs anliggende er ikke værdipolitik (…) Tidehvervs anliggende er at holde teologi og kirke fast på bekendelsen til og forkyndelsen af Jesus Kristus (…)

Ethvert menneske siden Adam og Eva er kommet til verden ved en mand og en kvinde, uanset fertilitetsteknik, og således har ægteskabet en særstatus. At mennesket så vil noget andet betyder ikke, at der er noget i vejen med ægteskabet, men at mennesket er en synder, der lever på den faldne jord og derfor har sand i øjnene (...)

Kun dåb og nadver er sakramenter, der sammen med ordet er til frelse. Ingen frelses ved at gifte sig. Men ægteskabet er en tale om, at Gud hersker også i dette timelige liv. Vi er ikke på vor egen bare mark, men på Herrens. Et menneske bliver til ved hjælp af en mand og en kvinde, og hele verden rundt har ægteskabet været rammen om familielivet i tusinder af år. Ofte i forvansket form, men vi er jo faldne mennesker, og må leve det faldne menneskes liv (...)

… tidehvervske teologer er ikke ude i et moralsk ærinde, når det handler om ægteskab. Ærindet er snarere at tale det kirkelige establishment imod, når det vil bestemme, hvad Gud velsigner.”

1. Læs Rokokopostens falske nyhed ”Præst fastslår Jesu politiske holdning: Luk grænserne og afvis EU”. Hvad gør artiklen grin med? Kender du nogen af de sager, hvor præster har stået frem med politiske holdninger til fx flygtninge? Hvad er sammenhængen mellem politik og religion i denne forbindelse?

**Den subjektive vending**

Fokus:
Sekularisering, aftraditionalisering og gentraditionalisering

Lektie:
Afsnittet ”Den subjektive vending” i *Religioner lever,* Lindhardt og Ringhof 2017

Kilder:
Ole Skjerbæk Madsen: <https://www.youtube.com/watch?v=KvBXqotTxIY>

Øvelser:

1. Diskutér, om Danmark er et sekulariseret samfund ifølge Linda Woodheads definition. Og hvad med USA?
2. Se og hør sognepræst Ole Skjerbæk Madsen fortælle om, hvordan han med bevægelsen ”I Mesterens Lys” ønsker at bygge bro mellem kristendommen og de åndeligt søgende: <https://www.youtube.com/watch?v=KvBXqotTxIY>. Redegør for hovedsynspunkterne i videoen, og forklar, hvad Madsen mener med, at han benytter et særligt ”sprog” og nogle særlige ”handlinger” for at skabe dialog.

**Pentekostal kristendom (2 moduler)**

Fokus:
Den globale pentekostale bevægelse som eksempel på revitalisering og global kristendom

Lektie:
Afsnittet ”Pentekostal kristendom” i *Religioner lever,* Lindhardt og Ringhof 2017

Kilder:

Apostlenes Gerninger 2, Romerbrevet 12, 6-8, 1. Korintherbrev 12, 4-11

Gudstjeneste i Hillsong, CPH: <https://www.youtube.com/watch?v=vl_OUFSfgRQ>

Niels Thomsen: ”Åndens frie løb under faste former” (Kristeligt Dagblad 20.7. 2017)

Kurt E. Larsen: ”Karismatisk kristendom preller af på lutheranere” (Kristeligt Dagblad 14.7. 2017)
[http://www.kristeligt-dagblad.dk/idé-tanke/da-ildtungerne-ramte-jorden](http://www.kristeligt-dagblad.dk/id%C3%A9-tanke/da-ildtungerne-ramte-jorden)  .
<http://www.danskoase.dk/faellesskaber/find-menighed/>
<https://www.religion.dk/sp%C3%B8rg-om-kristendom/indre-mission-og-karismatisk-kristendom>

Øvelser (fx 1-3 fællesskab og resten i matrixgrupper):

1. Undersøg begrebet ”karisma”. Start med at slå ordet op på Wikipedia. Find derefter ud af, hvordan religionssociologen Max Weber definerede begrebet. Hvad er forskellen?
2. Læs eller genlæs om pinseunderet i Apostlenes Gerninger kap. 2. i Det Nye Testamente. Diskutér, hvorfor denne begivenhed har så afgørende betydning i karismatisk kristendom.
3. Nådegaverne omtales flere steder i Det Nye Testamente. Læs, hvad Paulus skriver om dem i Romerbrevet 12, 6-8 og 1. Korintherbrev 12, 4-11. Inddel nådegaverne i kategorier, og sæt en overskrift på. Hvilken menneskeopfattelse afspejler disse nådegaver?
4. Se youtube-videoen fra Hillsong, CPH.
* Hvilke centrale kristne dogmer kommer til udtryk i lovsangen Christ Alone?
* Hvilke karismatiske/pentekostale fænomener kommer til udtryk i sekvensen fra gudstjenesten?
* Analysér bønnen med inddragelse af religionsfænomenologiske begreber. Hvorfor bliver menigheden fx opfordret til at løfte hænderne?
1. Giv en religionsfaglig analyse af artiklen [http://www.kristeligt-dagblad.dk/idé-tanke/da-ildtungerne-ramte-jorden](http://www.kristeligt-dagblad.dk/id%C3%A9-tanke/da-ildtungerne-ramte-jorden).
2. Orientér dig på <http://www.danskoase.dk/faellesskaber/find-menighed/>, og vælg en menighed inden for Dansk Oases menighedsnetværk, som du vil undersøge nærmere med henblik på at finde karakteristiske træk på en karismatisk kristendomsforståelse. Inddrag også menighedernes egne hjemmesider i din undersøgelse, og afgør, om det drejer sig om en folkekirke, en valgmenighed eller en frimenighed.
3. Lav en komparativ analyse af Indre Mission og Dansk Oase på grundlag af følgende artikel: <https://www.religion.dk/sp%C3%B8rg-om-kristendom/indre-mission-og-karismatisk-kristendom>
4. Lav en religionsfaglig analyse af sognepræst Martin Drengsgaards opfattelse af karismatikken i Dansk Oase: <https://www.danskoase.dk/sund-karismatik/>

Hvad er sund karismatik ifølge Drengsgaard? Hvilke af Ninian Smarts dimensioner skal være repræsenteret?

1. Innovationsspørgsmål: Folkekirkens medlemstal daler. Undersøg, hvordan en traditionel søndagsgudstjeneste forløber i Folkekirken. Udarbejd dernæst et forslag til en gudstjeneste, I mener vil kunne tiltrække flere. I skal medtænke, hvem jeres målgruppe er: unge, børnefamilier eller …?

**Forslag til feltarbejde om pentekostale/karismatiske miljøer:**

Opsøg pentekostale/karismatiske miljøer i København eller i jeres nærmiljø, og lav deltagerobservation af pentekostale fænomener, fx i forbindelse med en gudstjeneste eller et andet møde, hvor menighedens medlemmer er til stede.

Lav et semi-struktureret interview med fokus på den pentekostale/karismatiske gruppes selvforståelse, og undersøg fx, om det globale pentekostale fællesskab spiller en rolle for dem.

**Tro og videnskab (2 moduler)**

Fokus:
Tro og videnskab i konfrontation og dialog

Lektie:
Afsnittet ”Naturvidenskaben som stadig udfordring” i *Religioner lever,* Lindhardt og Ringhof 2017

Kilder:
[http://www.religion.dk/synspunkt/nyateismen-dæmoniserer-troende](http://www.religion.dk/synspunkt/nyateismen-d%C3%A6moniserer-troende)
<https://www.dr.dk/nyheder/politik/troende-forskningsminister-videnskab-og-tro-er-ikke-uforenelige>
<http://www.religion.dk/viden/har-mennesket-brug-religion>.

Øvelser:

1. Nyateismen er en aktuel form for kristendomskritik. Søg på ”nyateisme” på nettet – gerne i kombination med navne på nyateistiske tænkere som Richard Dawkins, Christopher Hitchens og Sam Harris. Hvad er forskellen på den klassiske ateisme og nyateisme – tænk både på form og indhold?
2. Kig på Ninian Smarts skema over religionens 7 dimensioner. Hvilke dimensioner af kristendommen kritiserer henholdsvis de klassiske ateister og nyateisterne? Er der forskel? Hvis der er et delvist sammenfald, er der så alligevel forskel på deres vinkel eller på de konkrete ting, de nævner?
3. Læs kommentaren ”Nyateismen dæmoniserer troende” af teologiprofessor Alistair McGrath: [http://www.religion.dk/synspunkt/nyateismen-dæmoniserer-troende](http://www.religion.dk/synspunkt/nyateismen-d%C3%A6moniserer-troende). Hvad er ifølge McGrath forskellen på at være ikke-troende, ateist og nyateist?
4. Se interviewet med tidligere forsknings- og videnskabsminister Esben Lunde Larsen: <https://www.dr.dk/nyheder/politik/troende-forskningsminister-videnskab-og-tro-er-ikke-uforenelige>. Diskutér, ud fra hvilke kriterier man kan hævde, at det ikke er muligt at være troende og samtidig være minister for forskning og videnskab.
5. Læs artiklen ”Pinsemysteriet, Helligånden og det på den anden side af Lars Qvortrup: <https://www.information.dk/2007/07/pinsemysteriet-helligaanden-paa-side>. Hvad mener Qvortrup med, at religion er en særlig form for viden? Hvorfor kalder han pinsen for ”ubegribelig”?
6. Læs artiklen ”Har mennesket brug for religion?” <http://www.religion.dk/viden/har-mennesket-brug-religion>. Her findes en lang række synspunkter på, hvad religion er, og hvilken rolle den spiller i menneskets liv. Er I blevet præsenteret for alle synspunkterne i dette kapitel om kristendom? Giv et uddybende svar.